CELEX: 32005R1011
Language: hu
Date: 2005-06-30 00:00:00
Title: A Bizottság 1011/2005/EK rendelete (2005. június 30.) a cukorágazat egyes termékeire vonatkozó irányadó árak és kiegészítő importvámok rögzítéséről a 2005/2006. gazdasági évre

1.7.2005   
            
            
               HU
            
            
               Az Európai Unió Hivatalos Lapja
            
            
               L 170/35
            
         A BIZOTTSÁG 1011/2005/EK RENDELETE
   (2005. június 30.)
   a cukorágazat egyes termékeire vonatkozó irányadó árak és kiegészítő importvámok rögzítéséről a 2005/2006. gazdasági évre
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó Szerződésre,
   tekintettel a cukor piacának közös szervezéséről szóló, 2001. június 19-i 1260/2001/EK tanácsi rendeletre (1) és különösen annak 24. cikk (4) bekezdésére,
   mivel:
   
               (1)
            
            
               A cukorágazatban a melasztól eltérő termékek behozatalára vonatkozó részletes végrehajtási szabályok megállapításáról szóló, 1995. június 23-i 1423/95/EK bizottsági rendelet (2), előírja, hogy a nyerscukor és a fehér cukor a 784/68/EGK bizottsági rendeletnek (3) megfelelően rögzített CIF-importárai„irányadó áraknak« minősülnek. Ezeket az árakat az 1260/2001/EK rendelet I. mellékletének I. és II. pontjában meghatározott szabványminőségre kell megállapítani
            
         
               (2)
            
            
               Ezen irányadó árak rögzítésekor figyelembe kell venni minden, a 784/68/EGK rendelet 2. cikkében meghatározott információt, kivéve a fent említett rendelet 3. cikkében meghatározott eseteket.
            
         
               (3)
            
            
               Mivel az ár igazítása a szabványminőségre nem vonatkozik, a fehér cukor esetében a 784/68/EGK rendelet 5. cikke (1) bekezdésének a) pontjában említett emelést vagy csökkentést kell alkalmazni az elfogadott ajánlatoknál. A nyerscukor esetében az említett bekezdés b) pontjában meghatározott korrekciós együtthatókat kell alkalmazni.
            
         
               (4)
            
            
               Amennyiben eltérés van a vizsgált termék küszöbára és irányadó ára között, kiegészítő importvámokat kell meghatározni az 1423/95/EK rendelet 3. cikkében meghatározott feltételek szerint.
            
         
               (5)
            
            
               Az 1423/95/EK rendelet 1. cikk (2) bekezdése második albekezdésének és 3. cikke (1) bekezdésének megfelelően az érintett termékekre vonatkozó irányadó árakat és kiegészítő importvámokat meg kell állapítani.
            
         
               (6)
            
            
               Az e rendeletben előírt intézkedések összhangban vannak a Cukorpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1423/95/EK rendelet 1. cikkében említett termékek behozatalára vonatkozó irányadó árakat és kiegészítő vámokat a 2005/2006. gazdasági évre e rendelet melléklete állapítja meg.
   2. cikk
   Ez a rendelet 2005. július 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. június 30-án.
      
         
            a Bizottság részéről
         
         J. M. SILVA RODRÍGUEZ
         
            mezőgazdasági és vidékfejlesztési főigazgató
         
      
   
   
      (1)  HL L 178., 2001.6.30., 1. o. A legutóbb a 39/2004/EK bizottsági rendelettel (HL L 6., 2004.1.10., 16. o.) módosított rendelet.
   
      (2)  HL L 141., 1995.6.24., 16. o. A legutóbb a 624/98/EK rendelettel (HL L 85., 1998.3.20., 5. o.) módosított rendelet.
   
      (3)  HL L 145., 1968.6.27., 10. o. A legutóbb a 260/96/EK rendelettel (HL L 34., 1996.2.13., 16. o.) módosított rendelet.
   MELLÉKLET
   A fehér cukor, a nyerscukor és az 1702 90 99 KN-kód alá tartozó termékek behozatalára vonatkozó irányadó árak és kiegészítő vámok 2005. július 1-jétől alkalmazandók
   
               (EUR)
            
         
               KN-kód
            
            
               Az adott termék nettó 100 kg-jára vonatkozó irányadó ár összege
            
            
               Az adott termék nettó 100 kg-jára vonatkozó kiegészítő vám összege
            
         
               1701 11 10 (1)
               
            
            
               21,64
            
            
               5,48
            
         
               1701 11 90 (1)
               
            
            
               21,64
            
            
               10,80
            
         
               1701 12 10 (1)
               
            
            
               21,64
            
            
               5,29
            
         
               1701 12 90 (1)
               
            
            
               21,64
            
            
               10,28
            
         
               1701 91 00 (2)
               
            
            
               24,83
            
            
               13,03
            
         
               1701 99 10 (2)
               
            
            
               24,83
            
            
               8,30
            
         
               1701 99 90 (2)
               
            
            
               24,83
            
            
               8,30
            
         
               1702 90 99 (3)
               
            
            
               0,25
            
            
               0,40
            
         
      (1)  Az 1260/2001/EK tanácsi rendelet I. mellékletének II. pontjában meghatározott szabványminőség esetén (HL L 178., 2001.6.30., 1. o).
   
      (2)  Az 1260/2001/EK tanácsi rendelet I. mellékletének I. pontjában meghatározott szabványminőség esetén.
   
      (3)  1 %-os szacharóztartalom esetén.